2020. gada 21. oktobrī Rīkojums Nr. 619

Rīgā (prot. Nr. 62 2. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Valsts policijai) finansējumu 66 123 *euro* apmērā, lai segtu izdevumus, kas saistīti ar samaksu par dienesta pienākumu izpildi virs noteiktā dienesta pienākumu izpildes laika (virsstundu darbu) Covid-19 izplatības ierobežošanas pasākumos iesaistītajām amatpersonām ar speciālajām dienesta pakāpēm laikposmā no 2020. gada 1. maija līdz 2020. gada 9. jūnijam.

2. Atļaut šā rīkojuma 1. punktā minēto izdevumu segšanai izmantot ar Ministru kabineta 2020. gada 16. aprīļa rīkojumu Nr. 181 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" piešķirtā finansējuma neizlietoto daļu 20 115 *euro* apmērā.

3. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas dienas nav izteikusi iebildumus, veikt apropriācijas pārdali.

Ministru prezidents A. K. Kariņš

Iekšlietu ministrs S. Ģirģens